สวัสดีค่ะ พอดีทานยาระบายก่อนมาทำงานค่ะ แล้วรู้สึกคลื่นไส้อาเจียน และเวียนหัวมาก จะทำยังไงให้อาการเหล่านี้ทุเลาลงได้บ้างค่ะ ทรมานมากไม่มีสมาธิทำงานเลยค่ะ
สวัสดีค่ะ จากที่เล่ามายังไม่สามารถระบุได้ว่า อาการอาเจียนเวียนศีรษะเป็นจากยาระบายที่รับประทานเข้าไปหรือไม่นะคะอาการเวียนหัว เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น-ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นแนะนำ การดูแลตนเองในเบื้องต้น ขณะที่มีอาการเวียนหัว แนะนำให้เคลื่อนไหวร่างกายช้าลง นอนหลับพักผ่อนให้เพียงพอ ดื่มน้ำเปล่าให้เพียงพอ นอกจากนี้สามารถรับประทานยาแก้เวียนหัวอาเจียนได้นะคะ จะเป็นยาตัวเดียวกับที่ใช้ในกรณีที่เมารถค่ะหากอาการไม่ดีขึ้น แนะนำให้พบแพทย์เพื่อตรวจวินิจฉัยและรับการรักษาที่เหมาะสมต่อไปนะคะ